Komisjoni määrus (EÜ) nr 2564/95,

27. oktoober 1995,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1739/95, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane ette näha, et siduva tariifiinformatsiooni saaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Lisas olevas tabelis näidatud toote nr 2 klassifitseerimine ei mõjuta nõukogu määruse (EÜ) nr 1556/95 [4] kohaldamist.

Artikkel 3

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel tugineda veel kolme kuu jooksul.

Artikkel 4

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. oktoober 1995

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 167, 18.7.1995, lk 7.

[3] EÜT L 302, 19.10.1992, lk 1.

[4] EÜT L 152, 1.7.1995, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Mikroprotsessorkaardi (kiipkaardi) lugeja, mis asub plast-või metallkestas, millel on kiipkaardi sisestuspilu, vedelkristallkuvar ja klaviatuur kümne numbriklahvi, nelja funktsiooniklahvi, ühe õigsuse kontrolli ja ühe parandusklahviga.Seadet võib hoida käes, asetada lauale või letile, kinnitada seinale jne. Seda võib kasutada iseseisva seadmena või välisseadmena andmete töötlemiseks panganduses, ettevõtluses või meditsiinis, liiklusvahendite sissepääsu kontrollimiseks, tööaja korraldamiseks jne kas automaatse andmetöötlusseadmega ühendatuna või mitte. | 84719980 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8471, 847199 ja 84719980 sõnastusega. |

2.Arvuti keskseadmesse paigutamiseks ning heli, teksti ja pildi taasesituseks ettenähtud kestata CD-luger, mis on varustatud kõrvaklappide pistikupesa ja helitugevuse regulaatoriga.CD-lugeri abil saab arvutil multimeedia keskkonnas kasutada laserkettaid (teksti, pildi ja heli taasesituseks), laserheliplaate ja fotolaserkettaid. | 85219000 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, grupi 84 märkusega 5B ning CN-koodide 8521 ja 85219000 sõnastusega. |

3.Arvutile ettenähtud heli ja pildi taasesituse süsteem (multimeedia), mis on jaemüügiks pakendatud ning sisaldab järgmisi osi:CD-luger, mis on varustatud kõrvaklappide pistikupesa, helitugevuse regulaatori, helikaardi ning helikaabliga, mille saab ühendada CD-lugeri ja helikaardiga, ning | 85219000 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1, 3.b ja 6, grupi 84 märkusega 5B, grupi 85 märkusega 6 ning CN-koodide 8521 ja 85219000, 8524, 852490 ja 85249091 sõnastusega. Laserketas annab komplektile selle iseloomulikud omadused. Vastavalt grupi 85 märkusele 6 tuleks diskett klassifitseerida eraldi. |

draiveridiskett. | 85249091 |

4.Telesaadete vastuvõtmiseks automaatsesse andmetöötlusmasinasse paigutatav tuunerikaart.See elektrooniline kaart koosneb erinevate integraallülituste ja muude elektrooniliste osadega trükkplaadist. Koos sobiva tarkvara ja antenniga võimaldab trükkplaat arvutil automaatselt kanaleid otsida, programme vastu võtta ja telekujutisi salvestada. | 85281091 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, grupi 84 märkusega 5B ning CN-koodide 8528, 852810 ja 85281091 sõnastusega. |

--------------------------------------------------